هرات افغانی سرې میاشتې د خپل روغتیایی اساسی کلینیکونو او ګرځنده روغتیایی ټیمومونو له لارې د هرات ولایت په بېلابېلو سیمو کې د تېرو ۳۰ ورځو په لړ کې په ټوله کې ۲۳۹۴۷ تنه وګړو ته روغتیایی خدمات وړاندې کړی. په یاده موده کې ۷۹۳۰ تنو ته له معاینې وروسته په وړیا توګه درمل ورکړل شوی،د ۶۶۱ ټپیانو پانسمان شوی، ۸۳۰ ښځو او ماشومانو ته بېلابېل واکسینونه تطبیق شوی، ۱۱۰۸۷ تنو ته روغتیایی مشورې او ۸۵۹ میندو ته له ولادت وړاندې او وروسته د شخصی روغتیا ساتنې اړوند لارښوونې شوی. همدا ډول ۲۵۸۰ خوار ځواکو ماشومانو ته ځانګړی خوراکی توکی هم ورکړل شوی . ننګرهار ‏د افغانی سرې میاشتې له لوری د ننګرهار ولایت په کوټ ولسوالۍ کې ۳۵ تنو ښځینه او نارینه رضاکارانو ته د لومړنیو روغتیایی مرستو په موخه پینځه ورځنی روزنیز ورکشاپ نن پنجشنبه د رمضان د میاشتې پر ۱۱مه پای ته ورسېد . نورستان ‏نن پنجشنبه د رمضان د میاشتې پر ۱۱مه د افغانی سرې میاشتې له لوری د نورستان ولایت مرکز پارون او وانت وایګل په ولسوالۍ کې له ۳۵ تثبیت شویو سوالګرو کورنیو سره په ټولیزه توګه ۱۷۴،۰۰۰ افغانۍ نغدی مرسته ترسره شوه. په یاده مرسته کې ۳۴ کورنیو ته، د کورنۍ پر سر ۵،۰۰۰ او یوې کورنۍ ته ۴،۰۰۰ افغانۍ ورکړل شوې. کندز، فراه، تخار، نیمروز او کونړ ‏نن پنجشنبه د رمضان د میاشتې پر ۱۱مه د افغانی سرې میاشتې له لوری په کندز، فراه، تخار، نیمروز او کونړ ولایتونو کې له ۱،۰۲۰ اړمنو او بېوزلو کورنیو سره د ۶.۷۲۰ ټنه خُرما مرسته وشوه. یاده مرسته چې د سعودی هېواد د ملک سلمان خیریه بنسټ له لوری چمتو شوې وه، ۶۶۰ کورنیو ته د کورنۍ پر سر ۸ کیلو او ۳۶۰ کورنیو ته د کورنۍ پر سر ۴ کیلو خُرما ورکړل شوه سرپل د افغانی سرې میاشتې له لوری د سرپل ولایت د سانچارک ولسوالۍ په مختلفو سیمو کې نن پنجشنبه د رمضان د میاشتې پر ۱۱ له ۲۳۶ تثبیت شویو اړمنو او بېوزلو کورنیو سره په ټوله کې د ۱۵،۹۳۰ ټنه خوراکی توکو مرسته ترسره شوه. یاده مرسته چې د ترکیې هېواد له لوری چمتو شوې وه،هرې کورنۍ ته ۵۰ کیلو اوړه، ۱۰ کیلو وریژې، ۵ لیټره غوړی، دوه کیلو بوره او ۱ کیلو خُرما ورکړل شوه. .